[{"text_idx": "#000001", "text": "Gleision Caerdydd yn ysu i guro mwy o dlysau - Turnbull"}, {"text_idx": "#000002", "text": "Ar o\u0302l cael blas o lwyddiant yng Nghwpan Her Ewrop llynedd, mae Josh Turnbull yn mynnu fod Gleision Caerdydd yn ysu i ychwanegu i\u2019w casgliad o dlysau."}, {"text_idx": "#000003", "text": "Dim ond tair ge\u0302m sydd yn weddill o\u2019r tymor, a mae ti\u0302m John Mulvihill yn parhau i gystadlu am eu lle yn y chwe olaf yn y Guinness PRO14."}, {"text_idx": "#000005", "text": "Mae Turnbull yn credu gall ei di\u0302m gymryd hyder o\u2019r fuddugoliaeth dros y Scarlets, ond mae\u2019n pwysleisio\u2019r pwysigrwydd o ganolbwyntio ar un ge\u0302m ar y tro."}, {"text_idx": "#000006", "text": "\u201cRoedd hi\u2019n dda i ennill Cwpan Her Ewrop blwyddyn diwethaf, ond ni eisiau mynd cam yn bellach yn y gynghrair a ni gyd yn edrych ymlaen am y cyfle i wneud hynny,\u201d meddai\u2019r chwaraewr rhyngwladol."}, {"text_idx": "#000007", "text": "\u201cMae hon yn fuddugoliaeth pwysig yn erbyn y Scarlets, ond ni eisiau parhau i gymryd pob ge\u0302m ar y tro a nawr ni\u2019n edrych ymlaen i chwarae Munster mewn pythefnos."}, {"text_idx": "#000009", "text": "\u201cCyn y ge\u0302m, fel ti\u0302m roeddem ni\u2019n gwybod bod rhaid i ni droi lan. Roedd hi wastad am fod yn ge\u0302m gyffrous felly roedd rhaid dechrau yn gryf, a dyna wnaethom ni lwyddo i wneud."}, {"text_idx": "#000010", "text": "\u201cOedd hi\u2019n dda gweld popeth ni wedi ymarfer yn gweithio ar y cae. Roeddem ni\u2019n disgwyl iddyn nhw ddod lan yn gyflym o\u2019r llinell amddiffynol, felly roedd hi\u2019n fater o chwarae o amgylch hynny."}, {"text_idx": "#000011", "text": "\u201cRoedd Jarrod Evans yn wych a wedi llwyddo i roi\u2019r olwyr mewn lle trwy gydol y ge\u0302m."}, {"text_idx": "#000012", "text": "\u201cHyd yn oed gyda\u2019r sgo\u0302r hanner amser, roeddem ni\u2019n ymwybodol bod chwaraewyr cryf ar y fainc fel Ken Owens, Rob Evans a Gareth Davies, a bydd cyfle iddyn nhw newid y ge\u0302m."}, {"text_idx": "#000014", "text": "\u201cRoedd ein amddiffyn ni yn wych a ni\u2019n hapus iawn i rwystro\u2019r Scarlets rhag sicrhau pwynt bonws o\u2019r ge\u0302m.\u201d"}, {"text_idx": "#000015", "text": "Croesodd Turnbull y linell gais yn erbyn ei gyn-ranbarth, wrth i\u2019r ti\u0302m cartref sicrhau 38-pwynt o fantais erbyn diwedd yr hanner cyntaf."}, {"text_idx": "#000016", "text": "Mae\u2019r blaenwr yn cyfaddef bod y cyfeillgarwch rhwng chwaraewyr y timau Cymreig yn golygu fod y gemau hyn yn cynnwys sbeis ychwanegol i pob gornest."}, {"text_idx": "#000017", "text": "\u201cDros y cwpwl o wythnosau diwethaf, mae bois fel Samson Lee a Rob Evans wedi bod yn canmol y Scarlets, gan wybod bod y ge\u0302m yma ar ei ffordd."}, {"text_idx": "#000019", "text": "\u201cAr gyfer y cais, roeddwn i\u2019n bod yn ddiog yn aros ar yr asgell dde, a diolch byth fe wnaeth Owen Lane gario\u2019r be\u0302l yn gryf a llwyddo i gael y be\u0302l mas o\u2019r dacl. Fe wnaeth y gwaith caled i gyd!\u201d"}, {"text_idx": "#000021", "text": "Three Cardiff played named in Wales squad\nThe game served a good purpose for us \u2013 Sherratt\nEveryone is ready for a run now \u2013 Sherratt"}, {"text_idx": "#000024", "text": "Everyone is ready for a run now \u2013 Sherratt"}]